**UČNA SNOV (petek, 27. 3. 2020)**

Huraaaaa! Petek je tu!!!

Predmeti: SLJ, SLJ, MAT

**SLOVENŠČINA –** Zgodba ob sličicah

Danes je na vrsti ustvarjalno pisanje ali pisanje zgodbice ob nizu sličic. V prilogi imaš sličice. Sličice najdeš tudi v novem dokumentu. Lahko si jih natisneš, vendar to ni nujno.

* Dobro si oglej sličice in si izmisli zgodbico. Osebam lahko daš imena; zgodbo lahko postaviš v nek resničen kraj (to je lahko tvoj domači kraj ali pa kateri drugi kraj, ki ga poznaš), ni pa to nujno. Ko zaključiš s pisanjem, ne pozabi zgodbici dodati tudi **naslova** (in datuma!). V oklepaj pod naslov pa napiši: zgodba ob slikah).
* **PAZI!** Spomni se, kaj v šoli vedno povemo pred pisanjem zgodbic:

Bolje, da ne zapisuješ, točno tega, kar nekdo govori (ker se boste to učili zapisovati v višjih razredih). Namesto tega lahko uporabiš naslednje besede: je rekel da…, je odgovorila da …, je vprašala ali …, je zastokal,…..itd.

* Pomisli, kako lahko zgodbo začneš (to ni pravljica!). **Začetek (uvod)** lahko povežeš z vremenom, dogajanjem, počutjem oseb,…
* Ne pozabi tudi na **zaključek**: Kakšne posledice je imelo dogajanje v zgodbi, kaj se je zaradi tega zgodilo v prihodnosti,…
* Piši v šolsko pisanko in pazi na lepo pisavo. Se že veselim vseh zgodbic, ki jih bom prebrala.

**MATEMATIKA –** Združevanje pri množenju

* Vadi poštevanko na kartončkih – pokrivanki.
* Nadaljuj z včerajšnjo snovjo. Reši naloge v DZ, str. 89, 90; besedilne naloge prepiši v matematični zvezek; napišeš:

 **VAJA** 27. 3. 2020

 (DZ, str. 90)

Tako, to je za ta teden vse. Uspešno si opravil-a že drugi teden učenja na domu! Želim ti prijeten in sproščen vikend.

Tvoja učiteljica Urška

Oglej si slike in napiši zgodbo. Zgodbi daj tudi naslov.

